สังคมข่าวหุ้นคาเฟอีน
*จาก IFEC มาเป็น “ไอเฟะ” เพราะนอกจากจะมีปัญหาระหว่างผู้บริหารชุดเก่านำโดย “สิทธิชัย” กับชุดปัจจุบัน ของ “หมอวิชัย” ล่าสุดก็เบี้ยวชำระหนี้ตั๋วบี/อี ของ บลจ.โซลาริส อีก 200 ล้านบาท ก็คงต้องรอการประชุมวิสามัญผู้ถือหุ้น วันที่ 25 ม.ค.นี้ และมีข่าวว่าบรรดาผู้ถือหุ้นจะไปกันคับคั่ง รวมถึงบรรดาเจ้าหนี้ด้วย ฝุ่นตลบแน่ๆ ไม่รู้ว่าต้องเตรียมตำรวจ เตรียมชุดปราบจลาจลไว้ด้วยหรือไม่
13 ม.ค. 2560

*จาก IFEC มาเป็น “ไอเฟะ” เพราะนอกจากจะมีปัญหาระหว่างผู้บริหารชุดเก่านำโดย “สิทธิชัย” กับชุดปัจจุบัน ของ “หมอวิชัย” ล่าสุดก็เบี้ยวชำระหนี้ตั๋วบี/อี ของ บลจ.โซลาริส อีก 200 ล้านบาท ก็คงต้องรอการประชุมวิสามัญผู้ถือหุ้น วันที่ 25 ม.ค.นี้ และมีข่าวว่าบรรดาผู้ถือหุ้นจะไปกันคับคั่ง รวมถึงบรรดาเจ้าหนี้ด้วย ฝุ่นตลบแน่ๆ ไม่รู้ว่าต้องเตรียมตำรวจ เตรียมชุดปราบจลาจลไว้ด้วยหรือไม่
*ทิสโก้ TISCO แจ้งผลประกอบการไตรมาส 4 กำไร 1,300 ล้านบาท เพิ่มขึ้น 5% และปี 2559 มีกำไรสุทธิกว่า 5 พันล้าน เพิ่มขึ้น 18% ถือว่าเยี่ยมมาก ข่าวว่ารายได้จาก “สมหวัง เงินสั่งได้” มาแรงจริงๆ และนี่ยังไม่รวมพอร์ตรายย่อยที่ซื้อมาจากสแตนดาร์ดชาร์เตอร์ดอีกนะ ที่น่าจะบรรทุกเข้ามาในช่วงไตรมาส 3/60 ก็จะช่วยดันรายได้ให้เพิ่มอีก ส่วนฝั่งโบรกฯ ซึ่งน่าจะทุกแห่งต่างแนะ “ซื้อ” และพาเหรดปรับราคาเป้าหมายขึ้น ส่วนการบริหารก็เพิ่งจะมีการผลัดใบไปเมื่อต้นปี 60 “สุทัศน์ เรืองมานะมงคล” ขึ้นมารั้งตำแหน่งประธานเจ้าหน้าที่บริหารกลุ่มทิสโก้ และกรรมการอำนวยการ
*บมจ.โคแมนชี่ อินเตอร์เนชั่นแนล (COMAN) ที่เป็นผู้ผลิตและพัฒนาโปรแกรมเพื่อใช้ในโรงแรมและเซอร์วิสอพาร์ตเมนต์ กำลังรับปัจจัยหนุนจากธุรกิจการท่องเที่ยวบูม ส่วนปีนี้ คาดรายได้เติบโต 20% ส่วนแผนการร่วมทุนหรือซื้อกิจการ (M&amp;A) ตามที่แจ้งไว้ต่อแบบแสดงรายการข้อมูล (ไฟลิ่ง) ต่อ ก.ล.ต. คาดได้ข้อสรุปในปีนี้
*ฟันด์โฟลว์วานนี้ขายสุทธิเป็นวันแรกในรอบ 8 วันทำการ แต่ตัวเลขไม่มาก 360 ล้านกว่าบาท ส่วน “คุณปริญญ์ พานิชภักดิ์” จาก บล.ซีแอลเอสเอ ก็มองว่าเป็นการขายทำกำไรแบบธรรมดา และโฟลว์เข้ามารอบนี้ เพราะอาจมองว่านโยบายของทรัมป์หลายเรื่องอาจทำไม่ได้ ส่วนหุ้นที่เป็นเป้าหมายของต่างชาติในตลาดหุ้นไทยก็ยังราคาถูก เช่น กลุ่มธนาคาร อสังหาริมทรัพย์ สื่อสารโทรคมนาคม และรับเหมา วัสดุก่อสร้าง
*เรื่องของ ปตท.ตั้ง PTTOR น่าจะผ่านฉลุย หลังจากเจอคนหลงยุคจาก 100 ปีก่อน พยายามเข้ามาขัดขวาง สร้างข้อกล่าวหาแบบลอยๆ ว่าจะทำให้การเป็นเจ้าของสมบัติชาติลดลง ส่วนด้านกระทรวงการคลัง และพลังงาน ไม่มีใครเล่นด้วย เจ้ากระทรวงต่างออกมาสนับสนุนเดินหน้าเต็มที่ เพราะการแตกเพื่อโต และเมื่อโตแล้ว คนถือหุ้น (ซึ่งส่วนใหญ่ก็เป็น ปตท. ที่คลังยังถือหุ้นใหญ่) ก็ได้ประโยชน์เพิ่ม คิดสิคิด คิดแบบหัวก้างหน้ากันเป็นไหม
*ดีลของ GUNKUL กับวินฯ อยู่ในระหว่างการเคลียร์อะไรกันบางอย่าง ส่วนแบงก์อย่างไทยพาณิชย์ ก็พร้อมที่จะปล่อยสินเชื่อให้ ซึ่งจากข่าวล่าสุด ทุกฝ่ายต่างก็ลุ้นว่า จะให้การสรุปเรื่องทั้งหมดเสร็จเร็ว และไม่อยากให้เกินสินเดือนกุมภาพันธ์นี้ หรืออย่างช้าก็น่าจะซักเดือนมีนาคม 60
*บมจ.ฟินันซ่า (FNS) แจ้งว่าเมื่อวันที่ 14 ธ.ค. 59 บริษัท ฟินันซ่า ฟันด์ แมเนจเม้นท์ จำกัด ซึ่งเป็นบริษัทย่อย ได้เซ็นสัญญาเข้าลงทุนในบริษัท นีโอ คอร์ปอเรท จำกัด ผู้นำตลาดในกลุ่มผลิตภัณฑ์ในครัวเรือนและของใช้ส่วนตัว โดยการลงทุนมีมูลค่า 237 ล้านบาท ในรูปแบบการให้เงินกู้
*หุ้นกลุ่มธนาคารพาณิชย์ บรรดาโบรกฯ ก็มองว่าให้หาจังหวะซื้อ เพราะหุ้นหลายๆ ตัว หรือแทบจะทุกตัว ยังต่ำกว่ามูลค่าพื้นฐาน และบางตัว เช่น BBL ราคาก็ยังต่ำว่ามูลค่าทางบัญชี ส่วนแนวโน้มกำไรไตรมาส 4/59 จะออกมา ดี รวมถึงไตรมาส 1/60 ก็จะออกมาแบบขั้นเทพ จะแบงก์ใหญ่ กลาง เล็ก ซื้อได้หมด
*ซิกน่าประกันภัย ยักษ์ใหญ่ด้านประกันอุบัติเหตุ และสุขภาพจากสหรัฐฯ  เป็นอีกบริษัทที่จ่ายสินไหมได้รวดเร็วจากเหตุการณ์รถตู้โดยสารเส้นทางกรุงเทพฯ-จันทบุรี ชนกับรถกระบะ ล่าสุดมอบสินไหมทดแทนแบบเร่งด่วนเป็นจำนวนเงินรวม 6,500,000 บาท ผ่านบริการ “สปีดดี้เคลม” ซึ่งสามารถจ่ายค่าสินไหมทดแทนได้ภายในระยะเวลาไม่เกิน 2 วันทำการให้กับครอบครัวของผู้ถือกรมธรรม์ของซิกน่าจำนวน 2 ราย 